






















A. ŽENKLINIMAS


INFORMACIJA ANT IŠORINĖS PAKUOTĖS

KARTONO DĖŽUTĖ


1.	VAISTINIO PREPARATO PAVADINIMAS

DOBUTAMINA PANPHARMA 12,5 mg/ml koncentratas infuziniam tirpalui
dobutaminas


2.	VEIKLIOJI (-IOS) MEDŽIAGA (-OS) IR JOS (-Ų) KIEKIS (-IAI)

Kiekviename ml yra 12,5 mg dobutamino (atitinkančio 14 mg dobutamino hidrochlorido).
Kiekviename 20 ml flakone yra 250 mg dobutamino (atitinkančio 280 mg dobutamino hidrochlorido).


3.	PAGALBINIŲ MEDŽIAGŲ SĄRAŠAS

Natrio metabisulfitas (E223)
Vandenilio chlorido rūgštis (pH koreguoti)
Injekcinis vanduo


4.	FARMACINĖ FORMA IR KIEKIS PAKUOTĖJE

Koncentratas infuziniam tirpalui

10 x 20 ml flakonų


5.	VARTOJIMO METODAS IR BŪDAS (-AI)

Leisti į veną.
Būtina praskiesti.
Prieš vartojimą perskaitykite pakuotės lapelį.


6.	SPECIALUS ĮSPĖJIMAS, KAD VAISTINĮ PREPARATĄ BŪTINA LAIKYTI VAIKAMS NEPASTEBIMOJE IR NEPASIEKIAMOJE VIETOJE

Laikyti vaikams nepastebimoje ir nepasiekiamoje vietoje.


7.	KITAS (-I) SPECIALUS (-ŪS) ĮSPĖJIMAS (-AI) (JEI REIKIA)

Tik vienkartiniam vartojimui. Bet kokius likučius po vartojimo sunaikinti.


8.	TINKAMUMO LAIKAS

EXP: {mm/MMMM}


9.	SPECIALIOS LAIKYMO SĄLYGOS

Šiam vaistui specialių laikymo sąlygų nereikia


10.	SPECIALIOS ATSARGUMO PRIEMONĖS DĖL NESUVARTOTO VAISTINIO PREPARATO AR JO ATLIEKŲ TVARKYMO (JEI REIKIA)


11.	LYGIAGRETAUS IMPORTUOTOJO PAVADINIMAS IR ADRESAS

UAB „Adeofarma“
Goštauto g. 8-205
LT-01108, Vilnius
Lietuva


12.	LYGIAGRETAUS IMPORTO LEIDIMO NUMERIS (-IAI)

LT/L/20/1449/001


13.	SERIJOS NUMERIS

Lot: {numeris}


14.	PARDAVIMO (IŠDAVIMO) TVARKA

Receptinis vaistas.


15.	VARTOJIMO INSTRUKCIJA


16.	INFORMACIJA BRAILIO RAŠTU

Priimtas pagrindimas informacijos Brailio raštu nepateikti.


17.	UNIKALUS IDENTIFIKATORIUS – 2D BRŪKŠNINIS KODAS

2D brūkšninis kodas su nurodytu unikaliu identifikatoriumi.


18.	UNIKALUS IDENTIFIKATORIUS – ŽMONĖMS SUPRANTAMI DUOMENYS

PC {numeris}
SN {numeris}
NN {numeris}

Gamintojas: 
PANPHARMA GmbH
Bunsenstrasse 4
22946 Trittau
Vokietija

Lygiagrečiai importuojamas vaistas nuo referencinio skiriasi tinkamumo laiku: lygiagrečiai importuojamo vaisto – 3 metai, referencinio – 2 metai; pakuote ir dozuočių skaičiumi: lygiagrečiai importuojamas vaistas tiekiamas II tipo skaidraus stiklo flakonuose su Al užsegimu ir nuimamu PP dangteliu, referencinis – I tipo skaidraus stiklo ampulėse; lygiagrečiai importuojamo vaisto dėžutėje yra 10 flakonų, referencinio – 1 ampulė; laikymo sąlygomis: lygiagrečiai importuojamam vaistui specialių laikymo sąlygų nereikia, referencinį – laikyti ne aukštesnėje kaip 25 °C temperatūroje; laikymo sąlygomis po praskiedimo: lygiagrečiai importuojamą vaistą po praskiedimo reikia suvartoti nedelsiant, referencinis vaistas po praskiedimo fizikiniu ir cheminiu požiūriu 2 °C – 8 °C temperatūroje išlieka stabilus 24 valandas, mikrobiologiniu požiūriu vaistą būtina vartoti nedelsiant. Jei jo nevartojama iš karto, už vaisto laikymo trukmę ir sąlygas atsako jo infuzuojantis specialistas, tačiau paprastai laikoma ne ilgiau kaip 24 valandas 2 °C – 8 °C temperatūroje, nebent paruošimas ar skiedimas atliktas kontroliuojamomis ir patvirtintomis aseptinėmis sąlygomis; pagalbinėmis medžiagomis – referencinio vaisto sudėtyje papildomai yra natrio hidroksido (pH koreguoti).
























B. PAKUOTĖS LAPELIS


Pakuotės lapelis: informacija vartotojui

DOBUTAMINA PANPHARMA 12,5 mg/ml koncentratas infuziniam tirpalui
dobutaminas

Jūsų vaisto pavadinimas yra DOBUTAMINA PANPHARMA 12,5 mg/ml koncentratas infuziniam tirpalui, tačiau toliau lapelyje jis bus vadinamas DOBUTAMINA PANPHARMA. 

Atidžiai perskaitykite visą šį lapelį, prieš pradėdami vartoti vaistą, nes jame pateikiama Jums svarbi informacija.
-	Neišmeskite šio lapelio, nes vėl gali prireikti jį perskaityti.
-	Jeigu kiltų daugiau klausimų, kreipkitės į gydytoją arba vaistininką.
-	Šis vaistas skirtas tik Jums, todėl kitiems žmonėms jo duoti negalima. Vaistas gali jiems pakenkti (net tiems, kurių ligos požymiai yra tokie patys kaip Jūsų).
-	Jeigu pasireiškė šalutinis poveikis (net jeigu jis šiame lapelyje nenurodytas), kreipkitės į gydytoją arba vaistininką. Žr. 4 skyrių.

Apie ką rašoma šiame lapelyje?

1.	Kas yra DOBUTAMINA PANPHARMA ir kam jis vartojamas
2.	Kas žinotina prieš vartojant DOBUTAMINA PANPHARMA
3.	Kaip vartoti DOBUTAMINA PANPHARMA
4.	Galimas šalutinis poveikis
5.	Kaip laikyti DOBUTAMINA PANPHARMA
6.	Pakuotės turinys ir kita informacija


1.	Kas yra DOBUTAMINA PANPHARMA ir kam jis vartojamas

DOBUTAMINA PANPHARMA sudėtyje yra veikliosios medžiagos dobutamino, kuri priklauso vaistų, vadinamų beta adrenoreceptorių agonistais (širdį stimuliuojančiais vaistais), grupei.
DOBUTAMINA PANPHARMA vartojama širdžiai stimuliuoti suaugusiems žmonėms, kuriems yra širdies nepakankamumas, sukeltas širdies priepuolio, atvirosios širdies operacijos ar širdies ligos.
Be to, DOBUTAMINA PANPHARMA galima vartoti širdies tyrimo metu, kai fizinio krūvio mėginio atlikti neįmanoma.

Vaikų populiacija

Dobutaminas skirtas visų amžiaus grupių (nuo naujagimių iki 18 metų) vaikų širdies susitraukimams stiprinti, kai yra su mažu išstumiamu kraujo tūriu susijusi perfuzijos sumažėjimu pasireiškianti būklė, kurią sukėlė dekompensuotas širdies nepakankamumas, širdies operacija, kardiomiopatija, su nepakankama širdies veikla susijęs (kardiogeninis) ar infekcijos sukeltas (sepsinis) šokas.


2.	Kas žinotina prieš vartojant DOBUTAMINA PANPHARMA

DOBUTAMINA PANPHARMA vartoti draudžiama:
· jeigu yra arba gali būti alergija dobutaminui, natrio metabisulfitui arba bet kuriai pagalbinei šio vaisto medžiagai (jos išvardytos 6 skyriuje). Alerginė reakcija gali pasireikšti išbėrimu, niežuliu, kvėpavimo pasunkėjimu ar veido, lūpų, gerklės ar liežuvio patinimu;
· jeigu yra kraujo tekėjimą širdyje sutrikdantis susiaurėjimas (Jūsų gydytojas žinos apie tai);
· jeigu kraujo tūris yra mažas ir šis sutrikimas nėra pašalintas (Jūsų gydytojas žinos apie tai);
· jeigu sergate nekontroliuojama aritmija (yra širdies ritmo sutrikimas);
· jeigu Jūsų kraujospūdis yra didelis ir tai sukėlė šalia inkstų esantis navikas (feochromocitoma).

Be to, DOBUTAMINA PANPHARMA negalima vartoti širdies tyrimo metu, jeigu:
· yra nestabili (nekontroliuojama) krūtinės angina;
· Jūsų kraujospūdis yra didelis ir nekontroliuojamas;
· yra sutrikusi elektrolitų (druskų) pusiausvyra;
· sergate sunkia mažakraujyste (raudonųjų kraujo ląstelių kiekis yra mažas);
· pastarųjų 30 dienų metu patyrėte širdies priepuolį;
· yra aortos atsisluoksniavimas (kraujavimas, kurį sukėlė aortos, t. y. didžiausios organizmą krauju aprūpinančios kraujagyslės, sienelės sluoksnio atplyšimas);
· yra aortos aneurizma (dalis aortos, t. y. didžiausios organizmą krauju aprūpinančios kraujagyslės, yra susilpnėjusi ir išsipūtusi).

Įspėjimai ir atsargumo priemonės
Pasitarkite su gydytoju, prieš pradėdami vartoti DOBUTAMINA PANPHARMA, jeigu Jums yra bet kuri iš išvardytų būklių.
· Bet kokia širdies liga.
· Kepenų arba inkstų liga.
· Hipertroidizmas (sustiprėjusi skydliaukės veikla).
· Sunki hipotenzija (mažas kraujospūdis).
· Antinksčių liaukos navikas.
· Astma.
· Būklė, kai kalio koncentracija kraujyje yra maža (kalio koncentracijos kraujo serume sumažėjimas ir hipokalemija).
· Cukrinis diabetas.
· Hipovolemija (dehidratacija).

Kiti vaistai ir DOBUTAMINA PANPHARMA
Turite pasakyti gydytojui, jeigu vartojate ar vartojote bet kurio iš toliau išvardytų vaistų arba dėl to nesate tikri, nes galima jų ir DOBUTAMINA PANPHARMA sąveika.
· Monoaminooksidazės inhibitorių (jais gydoma depresija).
· Ergotamino ar metisergino (jais gydoma migrena).
· Beta adrenerginių receptorių blokatorių, tokių kaip propranololis ar metoprololis.
· Alfa adrenerginių receptorių blokatorių (jų vartojama padidėjusiam kraujospūdžiui gydyti ar padidėjus prostatai).
· Dipiridamolio (kraują skystinančio vaisto).
· Bendrųjų anestetikų.
· Teofilino (juo gydoma astma).
· AKF inhibitorių, pvz., kaptoprilio (jų vartojama esant dideliam kraujospūdžiui ar sergant širdies nepakankamumu).
· Entakapono (juo gydoma Parkinsono liga).
· Antipsichotikų (vaistų nuo psichikos ligų).
· Doksapramo (jo vartojama nuo kvėpavimo sutrikimų).
· Oksitocino (jo vartojama gimdymo metu).
· Atropino sulfato (juo gydomas akies rainelės uždegimas arba vartojama akies tyrimo metu).
· Periferines kraujagysles sutraukiančių vaistų, pvz., noradrenalino.
· Periferines kraujagysles plečiančių vaistų (pvz., nitratų, natrio nitroprusido).

Jus vis tiek gali būti galima gydyti DOBUTAMINA PANPHARMA, tačiau gydytojas nuspręs, koks gydymas Jums labiausiai tinka.

Jeigu vartojate ar neseniai vartojote kitų vaistų, įskaitant įsigytus be recepto, pasakykite gydytojui arba vaistininkui. 

Vaikams

Nustatyta, kad širdies susitraukimų dažnio ir kraujospūdžio padidėjimas vaikams atsiranda dažniau ir būna didesnis, nei suaugusiems. Nustatyta, kad naujagimių širdies ir kraujagyslių sistema yra mažiau jautri dopaminui ir hipotenzinis (kraujospūdį mažinantis) poveikis suaugusiems žmonėms pasireiškia dažniau nei mažiems vaikams.

Vadinasi, dobutaminu gydomus vaikus būtina atidžiai stebėti.

Nėštumas ir žindymo laikotarpis
Nėštumo ar žindymo laikotarpiu Jūs DOBUTAMINA PANPHARMA vartosite tik tuo atveju, jei gydytojas manys, kad tai būtina.

Vairavimas ir mechanizmų valdymas
DOBUTAMINA PANPHARMA įtakos Jūsų gebėjimui vairuoti ir valdyti mechanizmus neturės.

DOBUTAMINA PANPHARMA sudėtyje yra natrio ir natrio metabisulfito
Šio vaisto dozėje yra mažiau kaip 1 mmol (23 mg) natrio, t. y. jis beveik neturi reikšmės.
Šiame vaiste yra natrio metabisulfito, kuris retais atvejais gali sukelti sunkių padidėjusio jautrumo reakcijų ir bronchų spazmą.


3.	Kaip vartoti DOBUTAMINA PANPHARMA

Jums DOBUTAMINA PANPHARMA ligoninėje sulašins (infuzuos) gydytojas arba slaugytojas. DOBUTAMINA PANPHARMA yra atskiedžiamas ir infuzuojamas į veną.

Dozavimas širdžiai stimuliuoti
Suaugę žmonės, įskaitant senyvus
Rekomenduojama dozė yra 2,5–10 mikrogramų/kg kūno svorio/minutę, ji koreguojama atsižvelgiant į širdies susitraukimų dažnį, kraujospūdį, išstumiamą širdies tūrį ir išsiskiriančio šlapimo kiekį. Kartais tenka vartoti ne didesnę kaip 40 mikrogramų/kg kūno svorio/minutę dozę.

Dozavimas atliekant širdies krūvio tyrimą
Suaugę žmonės
Rekomenduojama laipsniškai didinama dozė yra 5–40 mikrogramų/kg kūno svorio/minutę.

Senyvi žmonės
Rekomenduojama laipsniškai didinama dozė yra 5–20 mikrogramų/kg kūno svorio/minutę.

Vartojimas vaikams 

Visų amžiaus grupių (nuo naujagimių iki 18 metų) vaikams pradinė dozė yra 5 mikrogramai/kg kūno svorio per minutę, vėliau ją rekomenduojama koreguoti atsižvelgiant į klinikinę reakciją iki 2–20 mikrogramų/kg kūno svorio per minutę dozės. Kartais reakciją sukelia maža dozė, pvz., 0,5–1,0 mikrogramas/kg kūno svorio per minutę. Vaikams dozę būtina laipsniškai nustatyti, atsižvelgiant, kad vaisto terapinė platuma vaikų organizme tikriausiai yra mažesnė.

Ką daryti pavartojus per didelę DOBUTAMINA PANPHARMA dozę
Infuzija bus nutraukta ir Jūs būsite atidžiai stebimas. Gydytojas žinos, kokios dozės Jums reikia.

Jeigu kiltų daugiau klausimų dėl šio vaisto vartojimo, kreipkitės į gydytoją arba vaistininką.


4.	Galimas šalutinis poveikis

Šis vaistas, kaip ir visi kiti, gali sukelti šalutinį poveikį, nors jis pasireiškia ne visiems žmonėms. 

Labai dažni šalutinio poveikio reiškiniai (gali pasireikšti ne rečiau kaip 1 iš 10 asmenų)
· Padažnėjęs širdies plakimas.
· Juntamas širdies plakimas (palpitacija).
· Stiprus krūtinės skausmas.
· Nereguliarus širdies plakimas.
· Aritmija (per dažnas ar per retas širdies plakimas).
· Skilvelių tachikardija (dažnas širdies plakimas, kylantis iš vieno iš širdies skilvelių).
· Vainikinių arterijų spazmas (laikinas staigus vienos širdies raumens kraujagyslės susitraukimas).
· ST segmento pakilimas elektrokardiogramoje.

Dažni šalutinio poveikio reiškiniai (gali pasireikšti rečiau kaip 1 iš 10 asmenų)
· Padidėjusio jautrumo reakcijos, įskaitant išbėrimą.
· Karščiavimas.
· Eozinofilija (didelė eozinofilinių granulocitų koncentracija kraujyje).
· Bronchų spazmas (staigus bronchiolių sienelių raumenų susitraukimas).
· Galvos skausmas.
· Didelis kraujospūdis (hipertenzija).
· Reikšmingas sistolinio kraujospūdžio padidėjimas (tai rodo perdozavimą).
· Nespecifinis krūtinės skausmas.
· Dusulys.
· Astma.
· Pykinimas.

Nedažni šalutinio poveikio reiškiniai (gali pasireikšti rečiau kaip 1 iš 100 asmenų)
· Prieširdžių virpėjimas (nenormalus širdies ritmas, susijęs su viršutinėmis kameromis, t. y. prieširdžiais).
· Skilvelių virpėjimas (nekoordinuoti širdies raumens susitraukimai skilveliuose).
· Kairiojo skilvelio nutekėjimo tako susiaurėjimas.
· Mažas kraujospūdis (hipotenzija).
· Nedidelis kraujagyslių susiaurėjimas, ypač pacientams, jau gydytiems beta adrenoreceptorių blokatoriais.

Reti šalutinio poveikio reiškiniai (gali pasireikšti rečiau kaip 1 iš 1 000 asmenų)
· Flebitas (kraujo krešulių susidarymas).
· Lokalus uždegimas.
· Anafilaksinė reakcija (sunki padidėjusio jautrumo alerginė reakcija).
· Sunkūs gyvybei pavojingi astmos priepuoliai, kuriuos gali sukelti padidėjęs jautrumas sulfitams.

Labai reti šalutinio poveikio reiškiniai (gali pasireikšti rečiau kaip 1 iš 10 000 asmenų)
· Sumažėjusi kalio koncentracija kraujo serume (kaip ir vartojant kitokių katecholaminų).
· Mioklonija (nevalingi raumenų trūkčiojimai) (toks poveikis pasireiškė sunkiu inkstų nepakankamumu sirgusiems DOBUTAMINA PANPHARMA vartojusiems pacientams). 
· Miokardo išemija (širdies raumens aprūpinimo krauju sumažėjimas).
· Miokardo infarktas (širdies priepuolis).
· Eozinofilinis miokarditas (širdies raumens uždegimas).
· Mirtinas širdies plyšimas dobutamino sukelto krūvio tyrimo metu.
· Odos audinių žūtis (nekrozė).

Šalutinio poveikio reiškiniai, kurių dažnis nežinomas (negali būti apskaičiuotas pagal turimus duomenis)
· Staigus noras šlapintis.
· Streso sukelta kardiomiopatija susijusi su dobutamino vartojimu krūvio mėginiui atlikti (krūtinės skausmas, sukeltas streso).

Jeigu pasireiškė sunkus šalutinis poveikis arba pastebėjote šiame lapelyje nenurodytą šalutinį poveikį, pasakykite gydytojui arba vaistininkui.

Pranešimas apie šalutinį poveikį
Jeigu pasireiškė šalutinis poveikis, įskaitant šiame lapelyje nenurodytą, pasakykite gydytojui arba vaistininkui. Pranešimą apie šalutinį poveikį galite užpildyti ir pateikti Valstybinės vaistų kontrolės tarnybos prie Lietuvos Respublikos sveikatos apsaugos ministerijos tinklalapyje https://vvkt.lrv.lt/lt/ nurodytais būdais arba paskambinti nemokamu telefonu+370 800 73568 . Pranešdami apie šalutinį poveikį galite mums padėti gauti daugiau informacijos apie šio vaisto saugumą.


5.	Kaip laikyti DOBUTAMINA PANPHARMA

Šį vaistą laikykite vaikams nepastebimoje ir nepasiekiamoje vietoje.

Ant flakono ir dėžutės po „EXP“ nurodytam tinkamumo laikui pasibaigus, šio vaisto vartoti negalima. Vaistas tinkamas vartoti iki paskutinės nurodyto mėnesio dienos.

Šiam vaistui specialių laikymo sąlygų nereikia.

DOBUTAMINA PANPHARMA koncentratą prieš vartojimą būtina praskiesti, jo galima tik infuzuoti į veną. Paprastai galutinė infuzinio tirpalo koncentracija būna 250 mikrogramų/ml, 500 mikrogramų/ml arba 1000 mikrogramų/ml.

DOBUTAMINA PANPHARMA prieš infuziją galima skiesti šiais steriliais intraveniniais infuziniais tirpalais: 0,9 % (9 mg/ml) natrio chlorido tirpalu, 5 % (50 mg/ml) gliukozės tirpalu, 5 % (50 mg/ml) dekstrozės tirpalu ar Ringerio laktato tirpalu.

Paruoštą infuzinį tirpalą būtina vartoti nedelsiant. Jeigu jo nevartojama iš karto, už vaisto laikymo trukmę ir sąlygas atsako jo infuzuojantis specialistas. 

Praskiestas dobutamino hidrochlorido tirpalas gali tapti rausvas. Toks su laiku stiprėjantis spalvos pokytis atsiranda dėl silpnos vaisto oksidacijos.

Pastebėjus matomų gedimo požymių ar dalelių, šio vaisto vartoti negalima.

Už tinkamą DOBUTAMINA PANPHARMA laikymą, vartojimą ir atliekų tvarkymą bus atsakingas Jūsų gydytojas ar vaistininkas.

Vaistų negalima išmesti į kanalizaciją arba su buitinėmis atliekomis. Kaip išmesti nereikalingus vaistus, klauskite vaistininko. Šios priemonės padės apsaugoti aplinką.


6.	Pakuotės turinys ir kita informacija

DOBUTAMINA PANPHARMA sudėtis 
· Veiklioji medžiaga yra dobutaminas.
Kiekviename ml yra 12,5 mg dobutamino (atitinkančio 14 mg dobutamino hidrochlorido).
Kiekviename 20 ml flakone yra 250 mg dobutamino (atitinkančio 280 mg dobutamino hidrochlorido).

· Pagalbinės medžiagos yra natrio metabisulfitas (E223), vandenilio chlorido rūgštis (pH koreguoti), injekcinis vanduo.

DOBUTAMINA PANPHARMA išvaizda ir kiekis pakuotėje
DOBUTAMINA PANPHARMA tiekiamas 20 ml II tipo skaidraus stiklo flakonuose su Al užsegimu ir nuimamu PP dangteliu. Pakuotėje yra 10 flakonų.

Registruotojas eksportuojančioje valstybėje ir gamintojas

Registruotojas
Panpharma
Z.I. du Clairay
35133 Luitré
Prancūzija

Gamintojas
PANPHARMA GmbH
Bunsenstrasse 4
22946 Trittau
Vokietija

Lygiagretus importuotojas
UAB „Adeofarma“
Goštauto g. 8-205
LT-01108, Vilnius
Lietuva

Šis pakuotės lapelis paskutinį kartą peržiūrėtas 2026-07-09.

Išsami informacija apie šį vaistą pateikiama Valstybinės vaistų kontrolės tarnybos prie Lietuvos Respublikos sveikatos apsaugos ministerijos tinklalapyje https://vvkt.lrv.lt/lt/.

Lygiagrečiai importuojamas vaistas nuo referencinio skiriasi tinkamumo laiku: lygiagrečiai importuojamo vaisto – 3 metai, referencinio – 2 metai; pakuote ir dozuočių skaičiumi: lygiagrečiai importuojamas vaistas tiekiamas II tipo skaidraus stiklo flakonuose su Al užsegimu ir nuimamu PP dangteliu, referencinis – I tipo skaidraus stiklo ampulėse; lygiagrečiai importuojamo vaisto dėžutėje yra 10 flakonų, referencinio – 1 ampulė; laikymo sąlygomis: lygiagrečiai importuojamam vaistui specialių laikymo sąlygų nereikia, referencinį – laikyti ne aukštesnėje kaip 25 °C temperatūroje; laikymo sąlygomis po praskiedimo: lygiagrečiai importuojamą vaistą reikia suvartoti nedelsiant, referencinis vaistas po praskiedimo fizikiniu ir cheminiu požiūriu 2 °C – 8 °C temperatūroje išlieka stabilus 24 valandas, mikrobiologiniu požiūriu vaistą būtina vartoti nedelsiant. Jei jo nevartojama iš karto, už vaisto laikymo trukmę ir sąlygas atsako jo infuzuojantis specialistas, tačiau paprastai laikoma ne ilgiau kaip 24 valandas 2 °C – 8 °C temperatūroje, nebent paruošimas ar skiedimas atliktas kontroliuojamomis ir patvirtintomis aseptinėmis sąlygomis; pagalbinėmis medžiagomis – referencinio vaisto sudėtyje papildomai yra natrio hidroksido (pH koreguoti).
--------------------------------------------------------------------------------------------------------------------
Toliau pateikta informacija skirta tik sveikatos priežiūros specialistams.

DOBUTAMINA PANPHARMA koncentratą prieš vartojimą būtina praskiesti, jo galima tik infuzuoti į veną per intraveninę adatą ar kateterį. Dobutamino pusinės eliminacijos laikas yra trumpas, todėl vaistinio preparato reikia vartoti nepertraukiama infuzija. Didelės koncentracijos dobutamino galima infuzuoti tik naudojant infuzinę pompą ar kitokią sistemą, garantuojančią tikslų dozavimą.

DOBUTAMINA PANPHARMA prieš infuziją galima skiesti šiais steriliais intraveniniais infuziniais tirpalais: 0,9 % (9 mg/ml) natrio chlorido tirpalu, 5 % (50 mg/ml) gliukozės tirpalu, 5 % (50 mg/ml) dekstrozės tirpalu ar Ringerio laktato tirpalu.

Paruoštą infuzinį tirpalą būtina vartoti nedelsiant. 

Nesuvartotą vaistinį preparatą ar atliekas reikia tvarkyti laikantis vietinių reikalavimų.

